Diari Oficial de la Generalitat Valenciana


Sumari del DOGV 8050, del 29-05-2017 (2017/3834)

RESOLUCIÓ de 21 d'abril de 2017, de la Direcció General de Medi Natural i d'Avaluació Ambiental, per la qual s'ordena la publicació de l'estimació d'impacte ambiental corresponent a l'expedient 69/16-AIA Alcoi.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8050

Data del DOGV
:   29-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3834


Data del document
:   21-04-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 21 d'abril de 2017, de la Direcció General de Medi Natural i d'Avaluació Ambiental, per la qual s'ordena la publicació de l'estimació d'impacte ambiental corresponent a l'expedient 69/16-AIA Alcoi. [2017/3834]  
De conformitat amb l'article 31.5 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, el qual estableix la publicació en el Diari Oficial de la Generalitat Valenciana de l'estimació d'impacte ambiental, resolc:  
  
  
Publicar en el Diari Oficial de la Generalitat Valenciana l'estimació d'impacte ambiental corresponent a l'expedient 69/16-AIA Alcoi.  
  
  
«Estimació d'impacte ambiental  
Expedient: 69/0928-ZBN.  
Títol: Rehabilitació i ampliació de la masia de l'ermita i activitat de saló de banquets.  
Promotor: Xavi Martínez, SL.  
Autoritat substantiva: Ajuntament d'Alcoi.  
Localització: partida de Barxell, polígon 28, parcel·la 35 del terme municipal d'Alcoi (Alacant).  
  
Descripció del projecte  
El projecte pretén la implantació d'una activitat dedicada a un saló de banquets, per a això s'ha rehabilitat i ampliat una masia existent, coneguda com El Mas de l'Ermita, que té un estat d'abandó i deteriorament, es tracta d'una antiga edificació rural, situada en una zona agrícola, a fi d'adaptar-la a un saló de banquets, per a això s'han realitzat les obres següents:  
Construcció d'una nova zona adossada a l'edifici existent en la cara oest, augmentant-ne la grandària, que estarà destinada al saló principal de celebracions, a més en la dita zona s'ha demolit l'arbratge existent, és a dir, s'ha eliminat l'arbratge de la part oest (indicat en la documentació) i també el de la part nord de la masia.  
La superfície de l'ampliació és:  
- Ampliació sala: 230,26 m².  
- Ampliació cuina: 49,81 m².  
Es pretén realitzar el cobriment del pati interior existent delimitat amb un mur.  
Es manté la plaça que hi ha davant de l'ermita i realitzar neteja, ornament i plantacions de jardineria.  
S'ha habilitat una zona d'aparcament situat en zona de camps de cultiu, que ocupa una superfície de 700 m², amb paviment de tot-u artificial amb vegetació autòctona (segons projecte).  
La realització d'un camí nou d'accés, per a això s'ha requerit obres de moviment de terres i plantació d'arbratge i jardineria, a més d'una senda de vianants d'accés des de l'aparcament, que s'ha pavimentat amb enllosat de pedra natural orgànica.  
Dins de la finca hi ha dues edificacions, una ermita quasi adossada a l'edifici de la masia, que es troba en bon estat de conservació per la intervenció que va haver-hi en 2005 i el castell de Barxell, situat en la part alta d'un xicotet tossal a uns tres-cents metres de la masia, l'actuació no afecta el castell però sí l'ermita, ja que forma part del conjunt de la masia.  
En la mateixa masia hi ha una edificació, a l'altre costat de la via pecuària, i aproximadament 100 metres de la masia, que es pretén restaurar per a implantar-hi un bar o cafeteria per a un aforament d'11 persones.  
Es preveuen en la documentació remesa les necessitats per al funcionament correcte de l'activitat, com és l'abastiment d'aigua potable, depòsit soterrat de 12.000 litres per al grup contraincendis que alimentarà les BIE, connexions en mitjana i baixa tensió en subterrani (demolint prèviament la xarxa de BT aèria que existeix fins a la façana principal de la masia), excepte un tram en mitjana tensió que serà en aeri, CT, depuradora d'aigües residuals, aporta autorització de la Confederació Hidrogràfica del Xúquer per al seu abocament.  
  
Incorpora a la documentació un estudi de les característiques, ubicació, alçària de les lluminàries i justificació de la ITC-03, relativa a la resplendor lluminosa nocturna, llum intrusa o molesta.  
  
Tramitació administrativa  
Amb data 24 de maig de 2016, va tindre entrada en el Servei d'Avaluació d'Impacte Ambiental de la Conselleria d'Agricultura, Medi Ambient, Canvi Climàtic i Desenvolupament Rural escrit de la Direcció Territorial d'Alacant de la mateixa conselleria, pel qual es traslladava l'ofici de l'Ajuntament d'Alcoi, el qual remet expedient de llicència municipal d'obres per a l'activitat «rehabilitació i ampliació de la masia de l'ermita i activitat de saló de banquets», situada en la partida de Barxell, polígon 28, parcel·la 35, del terme municipal d'Alcoi (Alacant), a fi d'iniciar el procediment d'avaluació d'impacte ambiental.  
  
L'expedient consta de:  
- Estudi d'impacte ambiental.  
- Estudi d'integració paisatgística.  
- Memòria: descriptiva constructiva i compliment del CTE.  
- Annex complementari.  
- Informe del tècnic d'espais naturals protegits.  
El 4 de juliol de 2016, des del Servei d'Avaluació d'Impacte Ambiental es remet escrit a l'Ajuntament d'Alcoi, en què indica la necessitat de completar la documentació el promotor.  
El 25 de juliol de 2016, es registra en el Servei d'Avaluació d'Impacte Ambiental la documentació sol·licitada i remesa per l'Ajuntament d'Alcoi.  
El 4 d'agost de 2016, la Direcció Territorial d'Alacant remet una còpia de l'informe del tècnic mitjà d'espais naturals protegits.  
El 5 de desembre de 2016, des del Servei d'Avaluació d'Impacte Ambiental es realitza consulta al Servei d'Ordenació i Gestió Forestal sobre la viabilitat de no realitzar noves infraestructures viàries.  
  
L'1 de febrer de 2017, es rep informe del Servei d'Ordenació i Gestió Forestal, en el qual s'indica que s'està resolent els expedients de modificació de traçat de les vies pecuàries, sol·licitades per l'interessat.  
  
Informes sectorials  
1. Informe condicionat de 5 de març de 2016, del tècnic mitjà d'espais naturals protegits de la Direcció Territorial d'Alacant.  
En l'informe esmentat es demanen aclariments quant a la pèrgola que es construeix, ja que la superfície que es pretén ampliar de l'edificació més la pèrgola, suposaria un increment de superfície major que la destinada per la normativa PORN, que és de fins al 25 %.  
El segon condicionat és relatiu al bar o cafeteria exterior que es pretén rehabilitar per a dedicar-la a la restauració, que indica que ha d'estar en la mateixa masia, i informa negativament sobre la restauració de la construcció exterior (magatzem).  
2. Informe favorable de 16 de juny de 2016, del tècnic mitjà d'espais naturals protegits de la Direcció Territorial d'Alacant.  
Davant de les al·legacions formulades pel promotor, s'informa favorablement sobre la construcció de la pèrgola, ja que en ser un element lleuger i descobert en tots els seus costats, es considera acceptable, ja que és superfície que no consumeix edificabilitat, sempre que l'Ajuntament d'Alcoi segons la seua normativa ho considere adequat.  
Quant al bar o cafeteria exterior, segons l'article 57.b de la normativa PORN, hi ha una relació de dependència de tots els elements de la finca, per tant es considera acceptable com a element complementari a la totalitat dels usos previstos, tenint en compte l'existència d'altres elements dins de la finca, és a dir, l'ermita i el castell de Barxell.  
  
3. Informe favorable en matèria de vies pecuàries, emés per la Secció Forestal del Servei Territorial de Medi Ambient, amb data 17 de setembre de 2015.  
El promotor va sol·licitar informe sobre el cobriment del pati de la masia, l'informe esmentat indica que la masia és anterior a la legislació de vies pecuàries i afig que no hi ha inconvenient a realitzar les actuacions que es consideren necessàries, sempre que no hi haja major ocupació del domini públic pecuari.  
4. Resolució de l'autorització d'abocament d'aigües residuals a terreny, emés per la Confederació Hidrogràfica del Xúquer, amb data 17 de novembre de 2015.  
  
Consideracions ambientals  
L'actuació es troba en l'àmbit del PORN del Carrascar i de la Font Roja, aprovat per Decret 121/2004, de 16 de juliol, en l'àrea d'amortiment, està afectada per Xarxa Natura 2000, concretament la zona d'especial conservació (ZEC) i zona d'especial conservació per a aus (ZEPA) de «Serres de Mariola i el Carrascar de la Font Roja».  
  
La parcel·la es troba situada en una zona agrícola, en sòl no urbanitzable protegit.  
Hi ha afecció a dues vies pecuàries la Canyada d'Alcoi la Sendera del Barxell als Plans, la Canyada d'Alcoi transcorre paral·lelament per la cara est de l'edificació, que té 40 metres d'ample, i l'actuació és compatible amb l'existència de la via pecuària, aporta per a això informe de la Secció Forestal d'Alacant.  
Consultat el banc de dades de biodiversitat de la Comunitat Valenciana, s'ha identificat una espècie prioritària àguila de panxa blanca (Aquila fasciata), encara que no es preveu afecció sobre l'espècie esmentada, per tant es considera que la realització del projecte no causarà afeccions negatives a la Xarxa Natura 2000, ni a hàbitats prioritaris ni a espècies catalogades.  
Es tracta d'un terreny amb bancals, els quals s'han aprofitat per a la implantació de nous accessos a la masia, s'ha retirat una massa d'arbratge de la part nord i oest d'aquesta, s'han plantat elements vegetals que segons la documentació presentada es tracta d'espècies autòctones i ornamentals.  
La principal afecció que es troba en la realització del projecte és el paisatge per estar ubicat en un entorn agrícola i natural, tenint en compte que el projecte ja està sent executat i analitzada la documentació aportada, segons l'informe emés el 5 de març de 2016, pel tècnic mitjà d'espais naturals protegits de la Direcció Territorial d'Alacant, exposa en les seues consideracions que s'ha comprovat que els accessos mitjançant vehicles són adequats per a la realització de l'activitat i no suposa nova obertura de nous camins ni vials per terreny forestal i l'accés públic no representa cap perill per als recursos naturals de la zona, a més exposa que s'apliquen mesures de restauració de jardineria i creació d'altres zones arborades al voltant de la masia el que facilitarà la seua integració amb l'entorn natural. Se suposa que des del Servei de Gestió d'Espais Naturals Protegits en aplicació de la seua normativa considera acceptable les espècies plantades en la parcel·la i els nous accessos adoptats en aquesta, que no afectaran de manera substancial la integració paisatgística de l'entorn i és viable amb aquest.  
  
Encara que en la documentació aportada pel promotor no indica quines espècies d'arbratge es plantaran en la parcel·la, entenem que per a no trencar amb l'entorn el més adequat serien espècies autòctones, ja que aquestes modificacions realitzades permetran preservar en major grau la vegetació existent i, al seu torn, permetran una major integració paisatgística i visual.  
Considerant que una correcta avaluació d'impacte ambiental es realitzaria quan el promotor d'un projecte proposa diverses alternatives per a la seua execució, i des d'aquest Servei d'Impacte Ambiental s'adoptaria la de menor afecció possible per estar ubicat en una zona d'especial sensibilitat per estar en àrea d'amortiment del PORN del Carrascar de la Font Roja. En aquest cas ens trobem que només hi ha una alternativa i a més ja està realitzada pel promotor.  
  
En conseqüència amb la situació actual ja executada i tenint en consideració a més que no té un impacte ambiental crític i que disposa d'un informe favorable del tècnic mitjà d'espais naturals protegits, encara que inicialment es podien haver plantejat altres alternatives que hagueren tingut un menor impacte ambiental, es considerarà que en la fase d'explotació no es produiran impactes apreciables al medi ambient.  
  
  
Consideracions jurídiques  
1. El projecte s'ha sotmés a estimació d'impacte ambiental, d'acord amb el que estableix l'article 13 del Decret 121/2004, de 16 de juliol, del Consell de la Generalitat, pel qual s'aprova el pla d'ordenació dels recursos naturals i la revisió del pla rector d'ús i gestió del Parc Natural del Carrascar de la Font Roja.  
2. En l'expedient s'han observat els tràmits previstos en la Llei 21/2013, de 9 de desembre, d'avaluació ambiental, en el Decret 162/1990, de 15 d'octubre, del Consell de la Generalitat Valenciana, pel qual s'aprova el reglament impacte ambiental, en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
3. L'article 13 del Decret 158/2015, de 18 de setembre, del Consell, pel qual s'aprova el reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
  
Tot això, sense perjuí de les autoritzacions que calga obtindre d'altres organismes, de conformitat amb la normativa sectorial que siga aplicable.  
Per tot això, fent ús de les facultats que tinc legalment atribuïdes, formule la següent resolució:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, l'activitat de «rehabilitació i ampliació de la masia de l'ermita i activitat de saló de banquets», promoguda per Xavi Martínez, SL, ubicada en la partida de Barxell, polígon 28, parcel·la 35, del terme municipal d'Alcoi (Alacant), sempre que es desenvolupe d'acord amb l'estudi d'impacte ambiental, el projecte i la resta de la documentació presentada i amb els condicionants establits a continuació:  
  
1. Ja que el bar o cafeteria exterior, que es pretén restaurar a l'altre costat de la via pecuària, té una relació de dependència amb l'activitat de saló de banquets objecte del projecte, es tindrà en compte la superfície del pàrquing que afecta tot el conjunt de la finca i que no serà superior al que estableix la normativa PORN, i en aquest cas, no excedirà de 700 m² i estarà ubicat en el mateix lloc indicat en la documentació aportada a aquest servei.  
2. La línia de mitjana tensió aèria, que ja ha sigut executada, complirà el que disposa l'art. 6 i 7 (mesures de prevenció contra l'electrocució i col·lisió) del Reial decret 1432/2008, de 29 d'agost, pel qual s'estableixen mesures per a la protecció de l'avifauna contra la col·lisió i l'electrocució en línies elèctriques d'alta tensió.  
3. Per a una menor incidència de l'actuació realitzada amb el paisatge, el tipus de vegetació ha de ser compatible amb les característiques del paisatge existent, és a dir, vegetació autòctona que guarda una coherència amb l'entorn i territori.  
  
Segon  
Notificar a les parts interessades que contra la present resolució, per ser un acte de tràmit, no es pot interposar cap recurs; sense perjuí que puguen utilitzar-se els mitjans que en defensa dels seus drets s'estimen pertinents.  
  
Tercer  
Publicar en el Diari Oficial de la Generalitat Valenciana un extracte de la present estimació d'impacte ambiental, d'acord amb el que disposa l'article 31.5 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
  
  
València, 8 de març de 2017.- El director general de Medi Natural i d'Avaluació Ambiental: Antoni Marzo i Pastor.»  
  
València, 21 d'abril de 2017.- El director general de Medi Natural i d'Avaluació Ambiental: Antoni Marzo i Pastor.